open-index/open-wikipedia-markdown huggingface dataset:
לשכת המוזיקה של הרייך

**לשכת המוזיקה של הרייך** (בגרמנית: **Reichsmusikkammer**) היה מוסד תרבותי בגרמניה הנאצית. הלשכה נוסדה ב-1933 על ידי יוזף גבלס כחלק מלשכת התרבות של הרייך, והיא פעלה עד לנפילת גרמניה הנאצית ב-1945.

לשכת המוזיקה של הרייך קידמה "מוזיקה גרמנית טובה" (מוזיקה שהולחנה על ידי ארים והייתה תואמת את האידיאלים הנאצים) תוך דיכוי מוזיקה מנוונת כגוון: מוזיקה אטונאלית, ג'אז, ומוזיקה של מלחינים יהודים. הלשכה קידמה מוזיקאים כמו בטהובן, וגנר, באך, מוצרט, היידן, ברהמס, ברוקנר.

## היסטוריה
מוזיקאים ומלחינים שלא נכנסו להגדרה של ל"מוזיקה גרמנית טובה" קוטלגו כמוזיקה מנוונת ונאסר להשמיע אותן בתחנות הרדיו. המכון אסר על פעילות בתחום המוזיקה של מלחינים יהודים כמו מאהלר, מנדלסון ושנברג וכך גם של מלחינים מתנגדים פוליטית כמו אלבן ברג. מוזיקאים נוספים שהמוזיקה שלהם צונזרה על ידי פאול הינדמית, איגור סטרווינסקי ואחרים מאחר שבמוזיקה שלהם היו רמיזות מיניות.

מוזיקת ג'אז ומוזיקת סווינג נתפסו כמנוונות ואסורות לשמיעה. מוזיקת ג'אז נחשבה "מוזיקה כושית" ומוזיקת סווינג קושרה למלחינים כמו ארטי שו ובני גודמן.

לשכת המוזיקה של הרייך פעל גם כגילדת מוזיקאים, כאשר מלחינים, מבצעים, מנצחים, מורים ויצרני כלי נגינה היו מחויבים להצטרף כדי להמשיך את הקריירה שלהם במוזיקה. היה ניתן לשלול חברות מלשכת המוזיקה. לעשרות מלחינים, כותבי שירים ומוזיקאים נהרסה הקריירה והם איבדו את החברות שלהם בלשכת המוזיקה של הרייך.

## כוח אדם
אף על פי שיוזף גבלס ונאצים רמי דרג אחרים בלשכת התרבות של הרייך שלטו בפועל בלשכת המוזיקה של הרייך, מונו למראית עין נשיאים וסגני-נשיאים.

בגלל תהילתו הבינלאומית, ריכרד שטראוס ואף על פי שהוא מבקר חריף של המשטר הנאצי, הוא מונה לנשיא הלשכה בנובמבר 1933. הסיבה ששטראוס הסכים לקבל את התפקיד כדי להגן כלתו היהודייה ונכדיו היהודים. הוא פוטר מתפקידו ביוני 1935 כאשר מכתב ששלח על קולגה המבקר את המדיניות הגזע הנאצית, יורט על ידי הגסטפו.

פיטר ראבה מונה לנשיא לאחר פיטוריו של שטראוס. ראבה ניסה להתפטר ב-1938, אך התפטרותו לא התקבלה, והוא נשאר בתפקיד עד כניעת גרמניה הנאצית ב-1945.
## קישורים חיצוניים

## הערות שוליים

קטגוריה:מוזיקה בגרמניה הנאצית
קטגוריה:משרד הרייך לתעמולה ולהשכלת העם
שיר כהן (קיקבוקס)

**שיר כהן** (נולדה ב-2000) היא ספורטאית קיקבוקס ישראלית. כהן היא אלופת אירופה, אלופת עולם ואלופת משחקי העולם 2022, והיא הספורטאית הישראלית הראשונה שזכתה במדליית זהב במשחקי העולם.

## ביוגרפיה
כהן נולדה וגדלה בטבריה. למדה בתיכון אורט במעלה טבריה. היא החלה את דרכה בענף הריצה, ובגיל חמש עשרה החלה להתאמן בקיקבוקס. היא שירתה כספורטאית מצטיינת בצה"ל.

## קריירה
ממוזער|כהן ומאמנה אלכס דר, לאחר הזכייה במשחקי העולם 2022
כהן החלה להתאמן בענף הקיקבוקס בגיל חמש עשרה במועדון מקומי בטבריה והגיעה להישגי שיא בקטגוריות הנוער בתמיכת התאחדות הקיקבוקס. בשנת 2020 עברה להתגורר במעלות והחלה את אימוניה באגודה "עצמה מעלות" בהנהלת אלכס דר. בשנת 2021 קבעה הקריטריון למשחקי העולם, התחרות הרב ענפית הגדולה ביותר אחרי משחקי הקיץ האולימפיים.

ביולי 2022 זכתה במדליית זהב במשחקי העולם, שיר כהן מדורגת מספר אחת בעולם בענף הקיקבוקס WAKO K1 במשקל 52 ק"ג.

## הישגים
**נערות 2017-2018**
* אלופת אירופה 2017 מקדוניה
* אלופת גביע אירופה 2018 קרואטיה
* אלופת גביע העולם 2018 הונגריה
* אלופת העולם 2018 איטליה
**בוגרות 2019-** 
* אלופת גביע אירופה 2019 הולנד
* סגנית אלופת העולם 2019 בוסניה
* אלופת גביע אירופה 2020 קרואטיה
* סגנית אלופת גביע העולם 2021 הונגריה
* אלופת גביע אירופה 2022 סרביה
* אלופת משחקי העולם 2022 ארצות הברית

## קישורים חיצוניים

## הערות שוליים

קטגוריה:אמניות לחימה ישראליות
קטגוריה:ספורטאיות ישראליות
קטגוריה:טבריה: אישים
קטגוריה:ישראליות שנולדו ב-2000
קטגוריה:ישראלים שנולדו ב-2000
קלווין באסי

**קלווין באסי** (באנגלית: **Calvin Bassey**, נולד ב-31 בדצמבר 1999 באאוסטה שבאיטליה) הוא כדורגלן ניגרי המשחק בעמדת המגן השמאלי בקבוצת פולהאם מפרמייר ליג ובנבחרת ניגריה.

## קריירת מועדונים
באסי גדל במחלקת הנוער של לסטר סיטי.

ב-6 ביוני 2020 חתם באסי על חוזה בגלאזגו ריינג'רס מליגת העל הסקוטית. ב-9 באוגוסט ערך באסי את הופעת הבכורה שלו במועדון, בניצחון 3-0 על סנט מירן במסגרת המחזור השני בליגה לעונת . בסך הכל ערך שמונה הופעות ליגה במהלך עונה זו.

בעונת  ערך באסי 29 הופעות ליגה. בנוסף, ערך 15 הופעות במסגרת הליגה האירופית, כולל בהפסד לאיינטרכט פרנקפורט בגמר.

ב-20 ביולי 2022 חתם באסי באייאקס מליגת העל ההולנדית. ב-31 ביולי ערך את הופעתו הבכורה בקבוצה בהפסד 5-3 לפ.ס.וו. איינדהובן במגן יוהאן קרויף בו הורחק בכרטיס אדום.

ב-29 ביולי 2023 חתם לארבע שנים בפולהאם.

## קריירה בינלאומית
ב-25 במרץ 2022 ערך באסי את הופעת הבכורה שלו בנבחרת ניגריה, בתיקו 0-0 נגד נבחרת גאנה במסגרת מוקדמות מונדיאל 2022.

נכלל בסגל נבחרת ניגריה לטורניר גביע אפריקה לאומות 2023.

## תארים
;גלאזגו ריינג'רס
* ליגת העל הסקוטית (1): 2020/2021
* הגביע הסקוטי (1): 2021/2022

## קישורים חיצוניים

## הערות שוליים

קטגוריה:כדורגלנים ניגרים
קטגוריה:מגני כדורגל ניגרים
קטגוריה:כדורגלנים איטלקים
קטגוריה:מגני כדורגל איטלקים
קטגוריה:כדורגלני גלאזגו ריינג'רס
קטגוריה:כדורגלני אייאקס
קטגוריה:כדורגלני פולהאם
קטגוריה:כדורגלני נבחרת ניגריה
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:ספורטאים איטלקים באנגליה
קטגוריה:ספורטאים זרים בסקוטלנד
קטגוריה:ספורטאים ניגרים באנגליה
קטגוריה:ספורטאים ניגרים בסקוטלנד
קטגוריה:ספורטאים ניגרים בהולנד
קטגוריה:ניגרים שנולדו ב-1996
קטגוריה:איטלקים שנולדו ב-1996
מעבדות אנאפורנה

**מעבדות אנאפורנה בע"מ** (באנגלית: **Annapurna Labs**) היא חברה ישראלית בענף השבבים. החברה נוסדה ב-2011, וב-2015 נרכשה על ידי חברת אמזון האמריקאית.

## היסטוריה
חברת מעבדות אנאפורנה נוסדה במאי 2011 על ידי הרבויה ביליץ', נאפע בשארה ורונן בונה, שקיבלו השקעה ראשונית מאביגדור וילנץ. הרבויה מונה למנכ"ל החברה, בשארה מונה לנשיא וסמנכ"ל טכנולוגיות, בונה מונה לסמנכ"ל ההנדסה ווילנץ מונה ליו"ר הדירקטוריון. שלושת המייסדים עבדו קודם לכן בחברת מארוול טכנולוגיות. משרדי החברה שכנו ביוקנעם עילית, ובשנת 2016 עברו לפארק מת"ם בחיפה.

החברה פיתחה שבבים ומערכת מחשוב מבוססת הנדסת רשת ואחסון. בינואר 2015 נמכרה החברה לחברת אמזון האמריקאית, תמורת כ-370 מיליון דולר. בעקבות הרכישה החברה מפתחת מעבדים לשירותי הענן של אמזון, Amazon Web Services.

מוצר מרכזי שפותח בחברה עבור חטיבת AWS של אמזון הוא סדרת מעבדי גרביטון (AWS Graviton) מבוססי ארכיטקטורת ARM: הראשון הוכררז בנובמבר 2018, גרביטון 2 הוכרז בדצמבר 2019, גרביטון 3 הוכרז בדצמבר 2021, וגרביטון 4 הוכרז בנובמבר 2023.

שבב נוסף שהוכרז בדצמבר 2018 הוא AWS Inferentia, שנועד ליישומי בינה מלאכותית.

סדרת שבבים נוספת ליישומי בינה מלאכותית היא Trainium, המיועדת בעיקר לאימון של מודלי שפה גדולים למען יישומי בינה מלאכותית יוצרת. מעבד Trainium2 הוכרז בנובמבר 2023.

## קישורים חיצוניים

* 

## הערות שוליים

קטגוריה:תעשיית השבבים בישראל
קטגוריה:אמזון
קטגוריה:יקנעם עילית: חברות
קטגוריה:חיפה: חברות
קטגוריה:ישראל: חברות פרטיות בבעלות חברות ציבוריות
משוגע עלייך

"**משוגע עלייך**" הוא אלבום האולפן השישי של הזמר הישראלי קובי פרץ. את האלבום הוציאה לאור בשנת 2004 חברת התקליטים הליקון. הוא כולל גרסת כיסוי ל"שרית הספרית" של להקת הנח"ל ואת "אני אוהב אותך", שהפך ללהיט במצעדי הפזמונים השבועיים של ישראל. ב-29 בפברואר 2004 נכנס השיר לראשונה למצעד הסינגלים של רשת ג' במקום ה-14. ב-2 במאי עלה למקום השני, וב-13 ביוני יצא מהמצעד לאחר 12 שבועות רצופים. הוא אף דורג במצעד הסינגלים השנתי של רשת ג' במקום ה-27.

## רשימת רצועות

## משתתפים באלבום

* הפקה: אבי גואטה הפקות בע"מ
* הפקה מוזיקלית ועיבודים: שי ראובני
* קלידים: שי ראובני, עמית הראל
* תופים: אשר פדי
* בס גיטרה: אבי יפרח
* גיטרות: אבי סינגולדה
* גיטרה סולו: יהודה קיסר
* אקורדיון: בוריס אלייב
* דרבוקה: רוני דדון
* כלי הקשה: אורן בלבן, יהודה תמיר
* כינור: ילמז טשצישמה
* בגלמה וגיטרה: אריק כהן
* כלי נשפה: אמיר גבירצמן
* קולות רקע: יהודה תמיר, מאיה אברהם
* מיקסים: יהודה תמיר

## הערות שוליים

## קישורים חיצוניים

קטגוריה:אלבומי קובי פרץ
קטגוריה:אלבומים בעברית
קטגוריה:אלבומי חברת הליקון
שאבון לואיס

**שאבון לואיס** (באנגלית: **Chavaughn Lewis**; נולד ב-1 בפברואר 1993) הוא כדורסלן אמריקאי המשחק בעמדות הקלע והסמול פורוורד בעירוני קריית אתא.

## קריירה
לואיס גדל בניו יורק, ובחר לשחק בקבוצת הכדורסל של מכללת מאריסט, מכללה פרטית קתולית לאמנויות ליברליות. הוא סיים את הקריירה במכללה כמלך הסלים בכל הזמנים במכללה.

לאחר שלא נבחר בדראפט 2015 ב-NBA, לואיס שיחק בליגת הקיץ של ה-NBA במדיה של פילדלפיה 76'. לאחר מכן חתם ביובנטוס אוטנה הליטאית, ובקיץ 2016 שיחק שוב בליגת הקיץ, הפעם במדי דטרויט פיסטונס.

משם המשיך לואיס לצ'ארני סלופסק וסטארט לובלין הפולניות, לקאלב/קארמו האסטונית ולניז'ני נובגורוד ויניסיי קרסנויארסק הרוסיות. באוקטובר 2020 שב לקאלב/קארמו האסטונית.

ב-9 באוגוסט 2021 חתם בהפועל גליל עליון, העולה הטרייה לליגת העל הישראלית. ביולי 2022 חתם בעירוני קריית אתא.

## קישורים חיצוניים

* פרופיל, באתר מנהלת ליגת העל בכדורסל
* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:כדורסלנים אמריקאים
קטגוריה:ניו יורק: כדורסלנים
קטגוריה:כדורסלני ניז'ני נובגורוד
קטגוריה:כדורסלני יניסיי קרסנויארסק
קטגוריה:כדורסלני הפועל גליל עליון
קטגוריה:כדורסלני עירוני קריית אתא
קטגוריה:אמריקאים שנולדו ב-1993
כרישי גובלין

**כרישי גובלין** (שם מדעי: Mitsukurinidae) היא משפחה של דמויי כריש המכילה סוג אחד חי, כריש גובלין, וחמישה סוגי מאובנים. כריש הגובלין החי במים עמוקים, המין היחיד במשפחתו. מאפיינו הבולט ביותר הוא הצורה יוצאת הדופן של ראשו. יש לו חרטום ארוך, בעל צורת כף חפירה ודמוי-מקור, הארוך בהרבה מאלה של כרישים אחרים. כמה מאפיינים יוצאי דופן אחרים הם צבע גופו, שהוא בדרך-כלל ורוד, ולסתותיו הארוכות והבולטות. כשלסתותיו נסוגות, הוא דומה לַמין כריש חול נמרי, עם אף ארוך בצורה בלתי רגילה.

## מיון
*משפחה **כרישי גובלין** (Mitsukurinidae)
**סוג כריש גובלין (*Mitsukurina*)
***מין כריש גובלין (*Mitsukurina* *owstoni*)
**סוג אנומוטודון  - נכחד
**סוג *Protoscapanorhynchus* - נכחד
**סוג *Pseudoscapanorhynchus* - נכחד
**סוג *Woellsteinia* - נכחד
**סוג סקפנורינכוס (*Scapanorhynchus*) - נכחד

## קישורים חיצוניים

* 

*
קטגוריה:בעלי חיים שתוארו ב-1898
קטגוריה:טקסונים שתוארו בידי דייוויד סטאר ג'ורדן
יואב זהבי

**יואב זהבי-לונדון** (נולד ב-10 במאי 1987) הוא עיתונאי ישראלי, המשמש כתב חוץ בכאן חדשות של ערוץ כאן 11. בעבר היה גם עורך "חדשות הלילה", עורך בערוץ הספורט וכתב ב-Time Out תל אביב. מגיש תוכנית האקטואליה "העולם היום".

## ביוגרפיה
זהבי נולד, גדל והתחנך בתל אביב. הוא בנו מחוץ לנישואים של העיתונאי ירון לונדון. אימו היא לאה זהבי, ששימשה מפיקה ב. הקשר בין הוריו נחשף לציבור לראשונה ב-2013.  זהבי הוא אחיה למחצה של הקריקטוריסטית והסופרת דניאלה לונדון דקל. בנעוריו למד בתיכון חדש בעיר מגוריו.

בעל תואר ראשון בתכנון ערים ואזורים מאוניברסיטת תל אביב.

בשנת 2008 החל לעבוד ככתב בערוץ צ'רלטון, במקביל בשנים 2014–2016 היה כתב ב-Time Out תל אביב. בתאגיד השידור הישראלי הוא משמש כתב חוץ ובעבר שימש גם עורך התוכנית "חדשות הלילה". בנוסף הוא משמש מגיש התוכנית "העולם היום" ותוכניות נוספות.

ב-13 במאי 2021, בעת מבצע שומר החומות, הותקפו פיזית זהבי והצלם רוליק נוביצקי בשכונת התקווה בתל אביב, על ידי שני פעילי ימין רדיקלי. התאגיד הגיש תלונה במשטרה, שהובילה להגשת כתבי אישום נגד התוקפים. שנה לאחר האירוע נגזרו עליהם 22 חודשי מאסר.

מתגורר בתל אביב.

## קישורים חיצוניים

* 

## הערות שוליים

קטגוריה:עיתונאים ישראלים
קטגוריה:סגל תאגיד השידור הישראלי - כתבי כאן חדשות
קטגוריה:משפחת לונדון
קטגוריה:בוגרי תיכון חדש
קטגוריה:בוגרי אוניברסיטת תל אביב
קטגוריה:ישראלים שנולדו ב-1987
בלבלי אותו (אלבום)

"**בלבלי אותו**" הוא אלבום האולפן החמישי של הזמר הישראלי קובי פרץ. את האלבום הוציאה לאור בשנת 2003 חברת התקליטים הליקון. בין הסינגלים שלו נכלל בו "בלבלי אותו", שהפך ללהיט במצעדי המוזיקה בישראל. ב-3 בנובמבר 2002 נכנס הסינגל למצעד הסינגלים של רשת ג' במקום ה-20. ב-8 בדצמבר עלה למקום החמישי, וב-12 בינואר 2003 יצא מהמצעד לאחר עשרה שבועות רצופים. הוא הגיע למקום השמיני ולמקום ה-26 במצעד הפזמונים השנתי של רשת ג' ושל גלגלצ בהתאמה.

## רשימת רצועות

## משתתפים באלבום
*הפקה: אבי גואטה הפקות בע"מ
*הפקה מוזיקלית ועיבודים: שי ראובני 
*קלידים: שי ראובני, עמית הראל 
*תופים: אשר פדי
*בס גיטרה: אבי יפרח
*גיטרות: אבי סינגולדה
*גיטרה סולו: יהודה קיסר
*אקורדיון: בוריס אלייב 
*דרבוקה: רוני דדון
*כלי הקשה: אורן בלבן
*בוזוקי: אריס נחום
*כינור: ילמז טשצישמה
*בגלמה: אריק כהן
*סקסופון, חליל: ניצן עין הבר
*קולות רקע, מיקסים, כלי הקשה: יהודה תמיר 
*קולות: דלית כהנא, צולי זכאי

## הערות שוליים

## קישורים חיצוניים

קטגוריה:אלבומי קובי פרץ
קטגוריה:אלבומים בעברית
קטגוריה:אלבומי חברת הליקון
מפרץ ויקטור

**מפרץ ויקטור** (באנגלית: **Victor Bay**) הוא מפרץ הממוקם בארץ אדלי שבאנטארקטיקה.

רוחב פתחו (רוחב שפכו של המפרץ אל הים) של מפרץ ויקטור 30 קילומטרים; אורכו של מפרץ ויקטור (אורך חדירתו אל תוך היבשת) 13 קילומטרים.

המפרץ ממוקם בין נקודת פורקווה פה לבין סלע מתיו.

המפרץ מאופיין בשורה של שרשרת קרחונים שנשברו מלשון הקרח היוצאת מקרחון קומנדנט שארקו.

## היסטוריה
### מיפוי המפרץ

המפרץ מופה בהתבסס על תצלומי אוויר שצולמו על ידי צי ארצות הברית במהלך מבצע הייג'אמפ (מבצע קפיצה לגובה) של צי ארצות הברית שנערך בעונת המחקר (הקיץ האנטארקטי) שבשנים 1946–1947.

### מקור השם

שמו של המפרץ ניתן לו על ידי הוועדה המיעצת לשמות אנטארקטיים של ארצות הברית (Advisory Committee on Antarctic Names ;בראשי תיבות: US-ACAN).

המפרץ נקרא על שם פול-אמיל ויקטואר, שהיה דירקטור באגודה הצרפתית לחקר הקטבים (Expeditions Polaires Francaises), אשר ארגנה את משלחת החקר הצרפתית לגרינלנד בין השנים 1948–1951, ומשלחת החקר לאנטארקטיקה שנערכה בין השנים 1948–1953, וכן את משלחת המחקר לאנטארקטיקה שנערכה בעונת המחקר (הקיץ האנטארקטי) שבשנים 1955–1956.

## הערות שוליים

ויקטור
קולפילד

**קולפילד** () הוא פרוור של מלבורן, השוכנת בויקטוריה שבאוסטרליה. קולפילד שוכנת 12 קילומטרים דרומית מזרחית ממרכז העיר. העירייה בה שוכן הפרוור, עיריית גלן איירה, ידועה כריכוז הגדול ביותר של יהודים וישראלים במלבורן, ובקרבתו שוכן בית הספר היהודי-רפורמי ביאליק קולג'.

בקולפילד ממוקם אחד ממסלולי מרוצי הסוסים הגדולים ביותר באוסטרליה, וקמפוס של אוניברסיטת מונש, האוניברסיטה האוסטרלית הגדולה ביותר.

## מקור השם
מקור השם של הפרוור לא ידוע באופן ודאי, אך נהוג לקשר אותו לאציל ברון קולפילד האירי, או לג'ון קולפילד, אחד החלוצים והמקימים של מדינת ויקטוריה באוסטרליה. השם קולפילד נמצא בשימוש לכל המאוחר משנת 1853, והוא ממוקם באזור הנוכחי בו הוא נמצא היום גם במפות המוקדמות.

## היסטוריה
האזור שבו שוכנת קולפילד היה ביתם של בני אומת הבונוורונג (Boonwurrung). האבוריג'ינים המקומיים הסתמכו בעיקר על משאבי הים שמסביבם, הם ניזונו מאצות ומדגים החיים בפורט פיליפ, ולכן, לא ידוע על היסטוריה ארוכה של האבוריג'ינים בקולפילד. אף על פי כן, כן זכורים קשרים מסוימים בין המתיישבים הבריטיים באזור לאבוריג'ינים מקומיים.

באמצע המאה התשע עשרה היה אזור קולפילד אזור ביצתי ומישורי ששימש בעיקר כשטח השקיה ומרעה עבור רועי צאן שנעו מכיוון דרום-מזרח ויקטוריה אל אזור מלבורן, ההתיישבות באזור החלה בשנות הארבעים של המאה התשע עשרה.

## דמוגרפיה
בשנת 2021 מנתה אוכלוסייתו של הפרוור 5,748 איש.

הפרוור ידוע כאחד מריכוזי היהודים הגדולים ביותר במלבורן, ובמפקד האוכלוסין של שנת 2021 הזדהו כיהודים 41.4 אחוזים מאוכלוסייתו, כשהדת השנייה בגודלה היא נצרות קתולית עם 10.2 אחוזים בלבד. ארצות המוצא הנפוצות ביותר של תושבי קולפילד היו דרום אפריקה, ישראל, הרפובליקה העממית של סין והודו.

השפות המדוברות ביותר היו אנגלית, רוסית, עברית ויוונית.

## תחבורה
בפרוור שוכנת תחנת הרכבת קולפילד, ממנה יוצאים רכבות אל מרכז העיר מלבורן, ולכיוון דרום-מזרח – לקרנבורן, פקנהאם ששוכנת למורדות הרי הדנדנונג ופרנקסטון בחצי האי מורנינגטון.

## קישורים חיצוניים

* מועצת עיריית גלן איירה
* אתר אוניברסיטת מונש

## הערות שוליים

קטגוריה:יהדות אוסטרליה
קטגוריה:פרוורי מלבורן
אליפות אירופה בכדורסל עד גיל 20 2022

**[[אליפות אירופה בכדורסל עד גיל 20]] לשנת 2022** נערכה בתאריכים 16–24 ביולי 2022 בפודגוריצה, בירת מונטנגרו.

התחרות נערכה לראשונה מאז 2019 לאחר שבוטלה ב-2020 וב-2021 בעקבות מגפת הקורונה, ב-2021 התקיימו כחלופה לאליפות טורנירי צ'לנג'ר אזורים.

האולמות אשר ארחו את האליפות הם מרכז הספורט מוראצ'ה , אולם הבית של בודוצ'נוסט פודגוריצה, וארנה במאקס, אולם הבית של ק.ק. פודגוריצה .

במשחק הגמר ניצחה  את  69–61 וזכתה באליפות אירופה בפעם השלישית בתולדותיה.

## הקבוצות המשתתפות
בתחרות השתתפו 16 נבחרות:
*  - האלופה המכהנת לשנת 2019 (ב-2020 וב-2021 לא נערכה האליפות)
*  - מקום 2 אליפות אירופה עד גיל 20 דרג ב' 2019
* 
* 
* 
* 
* 
*  -  מקום 3 אליפות אירופה עד גיל 20 דרג ב' 2019
* 
*  - המארחת
* 
* 
*  מקום 1 אליפות אירופה עד גיל 20 דרג ב' 2019
* 
* 
* 

## הערים המארחות

## שלב הבתים
בסיבוב זה חולקו הנבחרות ל-4 בתים של 4 קבוצות כל אחת, כאשר כל הקבוצות עולות לשלב שמינית הגמר, המתקיים בשיטת הצלבה - בית א' עם בית ב' ובית ג' עם בית ד' (מקום ראשון בבית א' מול מקום רביעי בבית ב', מקום ראשון בבית ג' מול מקום רביעי בבית ד', מקום שני בבית א' מול מקום שלישי בבית ב' וכן הלאה).

### בית א'

### בית ב'

### בית ג'

### בית ד'

## שלב הנוקאאוט

## משחקי הדירוג
### מקומות 5–8

### מקומות 9–16

### מקומות 13–16
שלוש הנבחרות שמסיימות במקומות האחרונים יורדות לדרג ב' (כלומר רק הנבחרת במקום השלושה עשר נשארת בדרג א').

## פרסי הטורניר
### [[MVP]]
*  חואן נונייס

### חמישיית הטורניר
*  חואן נונייס
*  פדור זוגיץ'
*  נועם דוברת
*  מנטאס רוסטאביצ'יוס
*  אדם בונה

### מלך הסלים
*  מנטס רובסטביסיוס - 19.7 למשחק

### מלך הריבאונדים
*  אדם בונה - 10.9 למשחק

### מלך האסיסטים
*  ויטו קוצ'יץ' - 6.4 למשחק

## דירוג סופי
ארבעת המקומות הראשונים נקבעו על בסיס משחק הגמר ומשחק על המקום השלישי. שאר המיקומים נקבעו ראשית לפי משחקי הדירוג.

## קישורים חיצוניים
* 

קטגוריה:תחרויות כדורסל ב-2022
קטגוריה:מונטנגרו: כדורסל
קטגוריה:מונטנגרו: ספורט
קטגוריה:פודגוריצה: ספורט
קטגוריה:אליפות אירופה בכדורסל עד גיל 20
קטגוריה:2022 באירופה
זאב אבלס

**זאב מאיר אבלס** (נולד ב-8 במרץ 1947) הוא בנקאי ישראלי שכיהן בעבר כמפקח על הבנקים בבנק ישראל ויו"ר דירקטוריון בנק אגוד.

## קורות חיים
אבלס נולד בפולין ועלה לארץ בילדותו. הוא שירת בנ"חל המוצנח וסיים לימודי תואר ראשון בחשבונאות באוניברסיטת תל אביב.

אבלס החל את הקריירה הבנקאית שלו בבנק ישראל, שם כיהן בין היתר כמנהל יחידת ביקורת מטבע חוץ ומנהל יחידת ביקורת אשראי וביטחונות. בשנים 1992–1998 כיהן כמפקח על הבנקים, כאשר אחת ההחלטות החשובות שקיבל במסגרת תפקידו זה היה איסור "דחיפת" אשראי על ידי הבנקים לצורך רכישת מניות ותעודות השתתפות בקרנות הנאמנות של הבנקים. כמו כן הוא פרסם שורה של המלצות לאיסור ביצוע עסקאות "מינוף" על ידי הבנקים לצורך רכישת מניות ושליטה על חברות ציבוריות בבורסה. אבלס תמך בקידום הפרטת הבנקים, בין היתר על ידי מכירת מניות לציבור בבורסה וסבר כי יש לאפשר רכישת גרעיני שליטה בבנקים דרך הבורסה. עוד פעל אבלס במסגרת תפקידו זה להגברת הפיקוח והביטחונות בתחום האשראי לענף הנדל"ן והבנייה.
היה חבר במשלחת לשיחות השלום עם ירדן שהוביל יצחק רבין,
שהתקיימו בוושינגטון בשנת 1993.
בין השנים 1994-1998 היה חבר במליאת הרשות לניירות ערך.
עם סיום תפקידו בבנק ישראל, ולאחר שנת הצינון המתחייבת בחוק, מונה אבלס בשנת 1999 ליושב ראש הדירקטוריון של בנק אגוד, תפקיד בו החזיק למעלה מעשרים שנים. במהלך שנותיו בבנק אגוד, לא אחת הופנתה כלפיו ביקורת על כך שבצד התגמולים הגבוהים שקיבל מהבנק לאורך השנים, הוא לא הצליח להפוך אותו לכזה שמייצר רווחיות נאותה ומהווה תחרות בשוק. אבלס פרש מתפקידו בבנק איגוד בספטמבר 2020 בעקבות מיזוג הבנק עם בנק מזרחי טפחות.

במקביל לקריירה הבנקאית שלו, מילא אבלס במשך השנים תפקידים התנדבותיים, כשהבולטים בהם הם יושב ראש הוועד המנהל של האוניברסיטה הפתוחה (1999-2022) ויושב ראש חבר הנאמנים של קרן וולף (מ-2009). כמו כן כיהן כדיקרטור ברשות לפיתוח כלכלי תל אביב-יפו, בחברת הביטוח צור שמיר, בחברת אדגר השקעות ופיתוח ועוד.
בשנת 2023 קיבל תואר דוקטור לשם כבוד מהאוניברסיטה הפתוחה.

## קישורים חיצוניים

* זאב אבלס, באתר גלובס
* זאב אבלס באתר כלכליסט
* 
* 
* 

## הערות שוליים

קטגוריה:בנקאים ישראלים
קטגוריה:ישראלים ילידי פולין
קטגוריה:בוגרי אוניברסיטת תל אביב
קטגוריה:דירקטורים ישראלים
קטגוריה:עובדי בנק ישראל
קטגוריה:יושבי ראש בנקים ישראלים
קטגוריה:המפקחים על הבנקים
קטגוריה:מקבלי תואר דוקטור לשם כבוד מהאוניברסיטה הפתוחה
קטגוריה:ישראלים שנולדו ב-1947
מגלקום

**מגלקום** (באנגלית: **Magalcom**) היא חברה ישראלית.

## היסטוריה
חברת **מגל** נוסדה בשנת 1983 על ידי זאב שכטר ושני שותפים נוספים, במטרה לספק פתרונות תכנון ביצוע להקמת חדרי מחשב ותשתיות תקשורת. עם הקמתה עסקה החברה גם בשירותי טכנולוגיית מידע וטלפוניה.

מגל הרחיבה את פעילותה ובשנת 1996 רכשה את חברת התשתיות **גלקום**. שם החברה המאוחדת שונה ל**מגלקום** (Magalcom). בשנת 2011 חברת מגלקום נרכשת על ידי חברת טלרד שהייתה בבעלות הקרן פורטיסימו קפיטל.

בשנת 2012 מגלקום הרחיבה את פעילותה למתן שרותי רשת והגנת סייבר, ורכשה את חברת "אואזיס טכנולוגיות תקשורת", ובשנת 2015 רכשה את חברת "רמטל אשר" שהתמחתה במערכות כריזה ואינטרקום. בשנת 2020 רכשה מגלקום את חטיבת המולטימדיה של חברת ארדן והטמיעה את פעילות החברה בתוך מגלקום באופן מלא.

בשנת 2022 רכשה "ליקוויד טלקום" את טלרד, שהפכה בכך לחברה פרטית.

מנהלי החברה הם זאב שכטר (המנכ"ל והמייסד) ומוטי אלמליח (יו"ר טלרד טלקום).

בשנת 2025 נרכשה מגלקום על ידי קרן קדמה ונפרדה מקבוצת טלרד.

## שירותים עיקריים
מגלקום עוסקת בהטמעה של פתרונות עסקיים וטכנולוגיים עבור חדרי מחשב ושירותים נלווים, בהם מערכות לניתוח נתונים ומערכות לניהול שיחות וידאו. החברה מעסיקה כ-250 עובדים.

בין לקוחות החברה נמנים בנק הפועלים ומקס איט פיננסים. סיפקה גם מערכות עיר חכמה עבור עיריות מודיעין-מכבים-רעות, הרצליה, חיפה ובאר יעקב. מגלקום אחראית על תשתיות התקשורת בקריית התקשוב יחד עם חברת טלדור.

בשנת 2020 ביצעה פרויקט הקמת חדר בקרה עבור חברת נתיבי איילון, שכלל חדר שרתים, מערכות ביטחון, מרכז בקרה ורכיבים נוספים.

## חברות שותפות
בין החברות השותפות של מגלקום נמנות טלדור מערכות מחשבים, AT&T, סיסקו מערכות, נוקיה, סוני וסמסונג.

## קישורים חיצוניים
* אתר האינטרנט של מגלקום
* אתר האינטרנט של טלרד
* אתר האינטרנט של ליקווד טלקום
* אתר האינטרנט של קרן קדמה
* 

קטגוריה:חברות ישראליות
ילנה פאוטובה

**ילנה פאוטובה** (ברוסית: **Елена Паутова**; נולדה ב-22 בינואר 1986) היא אתלטית רוסיה, אלופה פאראלימפית בריצת 1500 מטר ואלופת העולם.

## קריירה
פאוטובה נולדה בסוצ'י, רוסיה. היא נולדה עם לקות ראייה. היא התחילה להתאמן בריצה תחרותית בבית ספר מיוחד בעיר ארמוויר בשנת 2001. בשנת 2003 היא השתתפה בתחרות שהתקיימה בקוובק. ריצה ל-5000 מ' היא סיימה עם תוצאה 17:50.45 – שיא עולם חדש. שיא זה בתורף גם בשנת 2022.

בהמשך פאוטובה התחילה להתחרות בריצות למרחק בינוני. באתונה 2004 היא זכתה במדליית זהב במרחק 1500 מ' עם שיא עולם חדש 4:39.20 ומדליית ארד ב-800 מ'. בבייג'ינג 2008 היא זכתה ב-2 מדליות ארד. באולימפיאדה השלישית שלה בלונדון 2012 היא זכתה במדליית זהב נוספת (אלנה קונגוסט זכתה במקום השני בהפרש של שבע שניות). בשנת 2020 פאוטובה חזרה להתחרות במשחקים אולימפיים וזכתה במדליית כסף בריצת מרתון.

באליפויות העולם פאוטובה זכתה ב-3 מדליות זהב בשנים 2006, 2011 ו-2013 בריצת 1500 מ'.

פאוטובה מתגוררת ומתאמנת בעיר אופה בה היא סיימה לימודים במכון הגבוהה לספורט. על הישגיה לפאוטובה הוענקו מספר עיטורים.

## קישורים חיצוניים

* ילנה פאוטובה באתר הוועד הפאראלימפי

## הערות שוליים

קטגוריה:אתלטיות ספרדיות
קטגוריה:ספורטאיות טבעוניות
קטגוריה:אתלטיות במשחקים הפאראלימפיים אתונה (2004)
קטגוריה:אתלטיות במשחקים הפאראלימפיים בייג'ינג (2008)
קטגוריה:אתלטיות במשחקים הפאראלימפיים לונדון (2012)
קטגוריה:אתלטיות במשחקים הפאראלימפיים טוקיו (2020)
קטגוריה:רצות
קטגוריה:מעוטרי עיטור הידידות (רוסיה)
קטגוריה:אלופות פאראלימפיות
קטגוריה:רוסיות שנולדו ב-1986
קטגוריה:רוסים שנולדו ב-1986
תמיר כהן (מנכ"ל)

**תמיר כהן** (נולד ב-1972) היה מנכ"ל קבוצת שיכון ובינוי מאוקטובר 2020 ועד ל-30 ביוני 2024.

## ביוגרפיה
כהן נולד בירושלים. שירת בצה"ל כקצין בחטיבת גולני.

לכהן תואר ראשון (LLB) במשפטים ממכללת רמת גן ועבר לימודי ניהול מתקדמים, בבית הספר וורטון של אוניברסיטת פנסילבניה. החל את דרכו כעו"ד במגזר הפרטי. תחום התמחותו הוא מיזוגים ורכישות, מימון מחדש, מימון פרויקטים ואסטרטגיות שיווק, כמו גם עבודה מול גופים רגולטוריים ומשקיעים.

לאחר הכשרתו כעורך-דין במגזר הפרטי, עבר בשנת 2001 ללוס אנג'לס בארצות הברית, והיה מנכ"ל בחברות במגזר הפרטי. בין השנים 2011–2018 כהן כדירקטור ומנהל ההשקעות של חברת Capital Foresight קבוצה המאגדת חברות נדל"ן, פיננסים וטכנולוגיה גלובליות.

בשנים 2014–2018 היה מנהל העסקים של קבוצת נתי סיידוף בישראל ובמסגרת זאת הוביל הליכי משא ומתן להשקעות שונות בישראל. בשנת 2019 היה אחראי על רכישת החברה הקבלנית i+icon USA (FAY) מידי FdG Capital Partners, קרן השקעות אמריקנית שהחזיקה בשליטה (88%) בחברה ומידי בעלי המניות האחרים שלה. בנוסף הוביל השקעה עבור קבוצת סיידוף, רכישת מניות השליטה (47%) בקבוצת שיכון ובינוי מידי שרי אריסון, בתמורה ל-1.1 מיליארד ש"ח.

החל מאוגוסט 2018, מכהן כהן כיו"ר קבוצת שיכון ובינוי. בשנת 2020–2021 אושר מינוי כפול של תמיר כהן לכהונה גם בתפקיד יו"ר וגם כמנכ"ל שיכון ובינוי במקביל. בשנת 2022 החל לכהן כמנכ"ל שיכון ובינוי. בחודש יולי 2021, במהלך כהונתו של כהן כיו"ר וכמנכ"ל שיכון ובינוי, החברה הציגה גידול של 28% במחיר הממוצע לדירה בהשוואה למחצית השנה הראשונה. הזינוק הגיע לכ-70% בהשוואה למחיר הממוצע בשנת 2020.

בשנת 2022 עבר לתפקד כמנכ"ל הקבוצה בלבד (כאשר במקביל, התקבלה ההחלטה על מינוי דורון ארבלי ליו"ר הקבוצה).
בסוף חודש יוני 2024 סיים תפקידו כמנכ"ל הקבוצה בעקבות חילוקי דעות עם בעל השליטה.

תמיר כהן נשוי לגלית ואב לארבעה ילדים.

## פעילות חברתית
* בין השנים 2010–2018 כהן התנדב כראש שבט תנועת הנוער "הצופים" בלוס אנג'לס.
* היה יו"ר סניף לוס אנג'לס של ארגון הקהילה הישראלית-אמריקאית (Chairman IAC L.A), וחבר ועד מנהל בסניף לוס אנג'לס של ארגון ידידי צה״ל בארה״ב (Board member FIDF L.A).

## קישורים חיצוניים

* קבוצת שיכון ובינוי, הנהלה ובעלי תפקידים.
* ראיון בערוץ הווידאו של כלכליסט, נדל"ן ותשתיות 2021

## הערות שוליים

קטגוריה:עורכי דין ישראלים
קטגוריה:מנכ"לים ישראלים
קטגוריה:דירקטורים ישראלים
קטגוריה:ישראלים שנולדו ב-1972
נעמה גולדברג

**נעמה גולדברג** (נולדה ב-1 בנובמבר 1972) היא פעילה חברתית ישראלית, מקימה ומנכ"לית של עמותת "לא עומדות מנגד - מסייעות לנשים במעגל הזנות". זוכת פרס אקטיביזם פמיניסטי על שם פרופסור דפנה יזרעאלי, מטעם אוניברסיטת בר-אילן.

## ביוגרפיה
גולדברג נולדה וגדלה באשדוד, סיימה לימודי תיכון במקיף א' באשדוד. גולדברג היא בוגרת תואר ראשון בפסיכולוגיה מאוניברסיטת תל אביב, ותואר שני בהתנהגות ארגונית מאוניברסיטת תל אביב. כמו כן היא בעלת דוקטורט במגדר מאוניברסיטת בר-אילן.

גולדברג בוגרת תוכנית מנדל למנהיגות חינוכית חברתית.

את עבודת הדוקטורט כתבה בהדרכתה של פרופסור סופי וולש במחלקה לקרימינולוגיה באוניברסיטת בר-אילן תחת הכותרת ״אני מנצלת אותם כדי שינצלו אותי״ - זנות כהסדרה של כאב ראשוני. מדובר בעבודה מחקרית ייחודית. במחקר רואיינו נשים בזנות על יחסיהן עם דמויות ראשוניות בחייהן (הורים) ועם צרכני זנות. באמצעות השפה הפסיכואנליטית אשר שימשה פריזמה לניתוח הממצאים, היא מיפתה דפוסים של שחזור וניסיונות לתיקון כאב קדום באמצעות הזנות.

גולדברג ניהלה בית ספר לחינוך מיוחד וכן ניהלה את החממה ליזמות חינוכית חברתית בסמינר הקיבוצים.

כיום גולדברג מרצה בסמינר הקיבוצים בנושאי נוער בסיכון ומגדר.

### לא עומדות מנגד
בשנת 2017 יזמה והקימה את עמותת "לא עומדות מנגד" והיא משמשת מנכ"לית העמותה. העמותה הוקמה כקבוצת פייסבוק והיא כיום מטפלת ב־1800 נשים וגברים בזנות ומפעילה עשרות אלפי מתנדבות למענה חירומי למתמודדות זנות.

העמותה זכתה במספר פרסים:

* בשנת 2020 זכתה העמותה בהובלת גולדברג בפרס מטעם אוניברסיטת בר-אילן לאקטיביזם פמיניסטי על שם פרופ' דפנה יזרעאלי.
* בשנת 2021 קיבלה העמותה את פרס יפה לונדון יערי על אקטיביזם בשדה הפמיניסטי.
* במרץ 2022 נבחרה העמותה כקהילת הנשים המשפיעות של פייסבוק של מגזין את.
* ביוני 2022 זכתה העמותה בפרס הנשיא, שהוענק על ידי נשיא המדינה יצחק הרצוג, על תרומה למען שורדות ושורדי זנות.

## חיים אישיים
גולדברג מתגוררת כיום ברמת גן, נשואה ואם לשלושה בנים.

## קישורים חיצוניים

## הערות שוליים

קטגוריה:מנכ"ליות ישראליות
קטגוריה:אשדוד: אישים
קטגוריה:בוגרי אוניברסיטת תל אביב
קטגוריה:בוגרות אוניברסיטת תל אביב
קטגוריה:בעלות תואר דוקטור מאוניברסיטת בר-אילן
קטגוריה:בעלי תואר דוקטור מאוניברסיטת בר-אילן
קטגוריה:רמת גן: אישים
קטגוריה:מנכ"לים ישראלים
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:מנכ"לי עמותות
קטגוריה:מנכ"ליות עמותות
קטגוריה:בוגרי מקיף א' (אשדוד)
קטגוריה:בוגרות מקיף א' (אשדוד)
קטגוריה:ישראליות שנולדו ב-1972
קטגוריה:ישראלים שנולדו ב-1972
סרגיי וינוגרדוב

**סרגיי ארסניביץ' וינוגרדוב** (ברוסית: **Сергей Арсеньевич Виноградов** ;) היה צייר אימפרסיוניסטי רוסי-סובייטי; ידוע בציור נופים, וסצנות ז'אנר ודיוקנאות.

## ביוגרפיה
ממוזער|253x253 פיקסלים|סרגיי וינוגרדוב, פוסטר מלחמת העולם הראשונה
אביו היה כומר כפרי. בין השנים 1880–1889 למד בבית הספר לציור, פיסול ואדריכלות במוסקבה אצל אילריון פרינישניקוב, ולדימיר מאקובסקי ו-וסילי פולנוב, שהשפיעו רבות על סגנונו. בשנת 1888 הוענק לו התואר "אמן". בשנה שלאחר מכן, הוא עבר לאקדמיה הקיסרית לאמנויות; למד עם בוגדן וילוולדה וקרל וניג.

לאחר סיום לימודיו נסע לחרקוב ללמד בבית ספר למסחר. הוא חזר למוסקבה ב-1896 ומצא עבודה עבור המו"ל אלכסיי סטופין. בשנת 1896, הוא הפך למורה באוניברסיטה הממלכתית לאמנויות ותעשייה על שם סטרוגנוב במוסקבה (תפקיד שהחזיק בן עד 1913). שנתיים לאחר מכן, הוא החל להציג עם הנודדים. בשנת 1903, הוא הפך לאחד ממייסדי "איחוד האמנים הרוסים". הוא נכנס "לאקדמיה" ב-1912 והפך לחבר באקדמיה ב-1916.

במהלך מלחמת העולם הראשונה, הוא התגורר בגורצוף, קרים, בדאצ'ה בבעלות קונסטנטין קורובין. כשהיה שם, הוא התמקד בציור סצנות צבאיות ועיצוב כרזות. לאחר המלחמה סייע בקישוט הקרמלין במוסקבה, לרגל יום השנה הראשון למהפכה הבולשביקית.
ממוזער|266x266 פיקסלים|סרגיי וינוגרדוב, כפריות, 1927
בשנת 1923, הוא עזר בארגון תערוכה נודדת של אמנות רוסית וליווה את התערוכה להצגתה הראשונה בניו יורק. עם שובו התיישב בריגה, שם לימד בתחילה באולפנה של ניקולאי בוגדנוב-בלסקי, ולאחר מכן הקים בית ספר פרטי משלו.

למרות שהתרכז בציור בנופים, פעל גם בז'אנרים אחרים; במיוחד סדרה של דיוקנאות המתארים את הכמרים בקתדרלת המולד.

בתחילת שנות ה-30, הוא כתב סדרת זיכרונות על תולדות האמנות הרוסית שלפני המהפכה שפורסמו בסגודניה.

הוא מת מדלקת ריאות ב-1938.

## קישורים חיצוניים

## הערות שוליים

קטגוריה:ציירים רוסים
קטגוריה:ילידי 1869
קטגוריה:רוסים שנפטרו ב-1938
לב לאגוריו

**לב לאגוריו** (ברוסית: **Лев Феликсович Лагорио**; 9 בדצמבר 1826 – 17 בנובמבר 1905) היה צייר צבעי מים רוסי, שנודע בעיקר בזכות נופי הים שלו. הוא היה קשור לאסכולת הציור שהורכבה מאמנים שפעלו בדרום חצי האי קרים.

## ביוגרפיה
לב לאגוריו נולד בפאודוסיה במשפחתו של סגן הקונסול הנפוליטני. אביו, פליצ'ה לאגוריו (1781–1857) היה סוחר ג'נואי ששימש כסגן הקונסול של ממלכת שתי הסיציליות. מ-1839 עד 1840, הוא קיבל את הכשרתו האמנותית הראשונה באולפנים של איבן אייבזובסקי. ב-1842, בתמיכתו של אלכסנדר קזנצ'ייב, מושל טאורידה, הוא הצליח להירשם לאקדמיה הקיסרית לאמנויות. מאוחר יותר, הוא הצליח לקבל סיוע כספי מהדוכס מלויכטנברג, הנשיא החדש של האקדמיה. בין מוריו היו אלכסנדר סוארוויד, מקסים וורוביוב ובוגדן וילוולדה.

בשנת 1850 סיים לגוריו את האקדמיה לאמנויות עם מדליית זהב. ב-1850 הוא קיבל את התואר "אמן" על ציורו "נוף לאכטה" ושנתיים לאחר מכן הפך לאזרח רוסי. הוא גם זכה לפנסיה ללימודים באירופה, וביקר תחילה בפריז (1853), ולאחר מכן ברומא, שם שהה עד 1859, בשנתיים האחרונות על חשבונו.

לאחר שובו, בשנת 1860, הוא נקרא פרופסור והציג את היצירות שיצר באיטליה. הוא נסע לקווקז ב-1861 והציג משם שורה של נופים לצאר אלכסנדר השני, שהעניק לו את מסדר אנה הקדושה.

הוא חזר לקווקז ב-1863 וב-1864, עם פמלייתו של הדוכס הגדול מיכאיל ניקולאייביץ', שם השתתף במלחמת הקווקז. לאחר מכן הוא התיישב בסנט פטרבורג, ולעיתים קרובות נסע לאירופה.

בשנת 1885, הוא הוזמן לצייר סדרת יצירות על המלחמה העות'מאנית-רוסית בשנים 1877–1878 וביקר בשדות קרב האירופים והאסייתיים.

בשנת 1900, הוא מונה לחבר כבוד באקדמיה. פאולין קוריארד הייתה בין תלמידיו.

הוא נקבר בבית הקברות נובודביצ'י, בסנט פטרסבורג.

## גלריה


קובץ:Lagorio Ice.jpg|לב לאגוריו, תחבורה בשלג.
קובץ:Lagorio, Lev Feliksovich. Kavkaz Landscape. Oil on canvas, 53x 76 cm. 1893.jpg|1893 עמק בקווקז 1893
קובץ:Batum.jpg|בבטום 1881
קובץ:Lagorio Konstantin-Intibah 2.jpg|הטבעת ספינת מלחמה 1880
קובץ:DefenceOfBayazet.jpg|ההגנה על בזייט 1891
קובץ:Neva lagorio.jpg|לילה על נהר נבה 1898


## קישורים חיצוניים

* 

## הערות שוליים

קטגוריה:ציירים רוסים
קטגוריה:איטלקים
קטגוריה:קרים: אישים
קטגוריה:רוסים שנולדו ב-1826
קטגוריה:רוסים שנפטרו ב-1905
נבחרת סרביה בכדורסל עד גיל 20

**נבחרת סרביה בכדורסל עד גיל 20** (בסרבית: **Кошаркашка репрезентација Србије до 20 година**) מייצגת את סרביה בתחרויות כדורסל בינלאומיות עד גיל 20, בעיקר אליפות אירופה עד גיל 20.

הנבחרת התחרתה כ**** עד 2002, וכ**[[סרביה ומונטנגרו]]** בין השנים 2004 ו-2006.

הנבחרת היא המצליחה ביותר בתולדות אליפויות אירופה לנבחרות עתודה, עם חמש זכיות (אחת כרפובליקה הפדרלית של יוגוסלביה, אחת כסרביה ומונטנגרו ושלוש כסרביה). הנבחרת זכתה גם בשלוש מדליות ארד.

### עם מונטנגרו

### סרביה

;דרג א'

;דרג ב'
לאחר שסיימה במקום ה-15 באליפות אירופה דרג א' ב-2019 ירדה הנבחרת לדרג ב'. בשנתיים הראשונות שלה לא התקיימו תחרויות בעקבות מגפת הקורונה, וב-2022 היא זכתה בטורניר וחזרה לדרג א'.

## הערות שוליים

קטגוריה:נבחרות סרביה
קטגוריה:סרביה: כדורסל
סרביה
אליפות אפריקה בכדורגל נשים 2000

**אליפות אפריקה בכדורגל נשים 2000**, היא אליפות אפריקה בכדורגל נשים הרביעית שארגנה קונפדרציית הכדורגל של אפריקה. הטורניר נערך בדרום אפריקה מ-11 בנובמבר עד ה-25 בנובמבר 2000. נבחרת דרום אפריקה ונבחרת ניגריה העפילו אוטומטית לטורניר בתור המארחת והאלופה המכהנת (בהתאמה), בעוד שאר שש הנבחרות עלו מטורנירי המוקדמות שהחלו ביוני 2000.

במשחק הגמר נפגשו ניגריה (בפעם הרביעית ברציפות) ודרום אפריקה - בהופעה שנייה בתולדותיה בגמר. המשחק פוצץ בדקה ה-73, לאחר שהאוהדים הדרום אפריקאיים החלו לזרוק חפצים לעבר השופט, וזאת מכיוון שלא שרק לנבדל על השער שניגריה כבשה דקה לפני כן. לאחר שלושה ניסיונות כושלים לחדש את המשחק, הוחלט שתוצאת הגמר תישאר כמו שהייתה לפני פיצוץ המשחק - 2:0 לניגריה. החלוצה הניגרית מרסי אקידה זכתה בפרס מלכת השערים, לאחר שכבשה 7 שערים במהלך הטורניר.

## שלב הבתים
### בית א'

### בית ב'

## שלב הנוק-אאוט

קטגוריה:אליפויות אפריקה בכדורגל נשים
קטגוריה:תחרויות כדורגל ב-2000
קטגוריה:תחרויות כדורגל בדרום אפריקה
קטגוריה:דרום אפריקה: ספורט נשים
קטגוריה:2000 באפריקה
נבחרת ליטא בכדורסל עד גיל 20

**נבחרת** **ליטא בכדורסל עד גיל 20** (בליטאית: **Lietuvos nacionalinė vaikinų jaunimo iki 20 krepšinio rinktinė**) היא הנציגה של ליטא בתחרויות כדורסל בינלאומיות לנבחרות עתודה, בעיקר באליפות אירופה עד גיל 20, והיא מאורגנת ומנוהלת על ידי התאחדות הכדורסל הליטאית.

הנבחרת זכתה פעמיים באליפות אירופה, סיימה ארבע פעמים כסגנית וזכתה פעם אחת במקום השלישי.

## לפי שנה

## הערות שוליים

קטגוריה:נבחרות ליטא
קטגוריה:ליטא: כדורסל
ליטא
ליידיברנד

**ליידיברנד** (באנגלית ובאפריקאנס: **Ladybrand**) היא עיירה הממוקמת בפרובינציית המדינה החופשית בדרום אפריקה. שטח העיירה הוא 42 קילומטרים רבועים ונכון לשנת 2011, העיירה מונה 4,218 תושבים.

## היסטוריה
העיירה ליידיברנד הוקמה בשנת 1867, במהלך הטרק הגדול, בשטח הכבוש מבני הבסוטו שלחמו רבות במטרה לקבל ריבונות (הודות לפנייה למלכת הממלכה המאוחדת, ויקטוריה, בשנת 1868 הפכה לסוטו השכנה, מרכז מקום מושבם של הבסוטו, לפרוטקטורט בריטי) מיקום זה היה אסטרטגי, שכן הוא עלול היה להיכבש על ידי בני הבסוטו. העיירה נקראה על שמה של ליידי קתרינה ברנד, אמו של יוהנס ברנד, נשיא מדינת אורנג' החופשית באותה תקופה. בשנת 1900, במהלך מלחמת הבורים השנייה, עברה ליידיברנד לידי הבריטים.

## גאוגרפיה
ליידיברנד ממוקמת כ־6 קילומטרים מגבול לסוטו וכ־10 קילומטרים צפונית למסרו, בירת לסוטו. כמו כן, היא מרוחקת כ־28 קילומטרים מהעיירה קלוקולאן וכ־110 קילומטרים מזרחית לבלומפונטיין, בירת פרובינציית המדינה החופשית.

## דמוגרפיה
נכון לשנת 2011, בליידיברנד מתגוררים 4,218 תושבים. העיירה מחולקת לשלוש שכונות, כאשר בשכונה המרכזית מתגוררים מעל 75% מתושבי העיירה. 41% מתושבי העיירה הם לבנים, 37% שחורים, 13% צבעוניים, 5% הודים ואסייתים ו־4% הם אחרים. השפות המדוברות ביותר העיירה הן אפריקאנס, ססוטו  ואנגלית.

## תחבורה
את העיירה משרת שדה תעופה קטן והיא מקושרת לקו הרכבת בלומפונטיין–בת'להם . בנוסף, העיירה מחוברת לרשת הכבישים הלאומית.

## קישורים חיצוניים

## הערות שוליים

קטגוריה:דרום אפריקה: ערים
קטגוריה:המדינה החופשית: גאוגרפיה
קטגוריה:יישובים שהוקמו ב-1867
קהילת יהודי בזל

ממוזער|בית הכנסת
[ממוזער|[בנימין זאב הרצל|תיאודור הרצל במרפסת מלון דריי קוניגה, צילום א.מ. ליליאן, כנראה 1901]]
**קהילת יהודי בזל** (**Israelitische Gemeinde Basel**, בקיצור **IGB**) היא קהילה יהודית בבזל, שווייץ, המונה כ-860 נפשות, נכון לשנת 2020.

## היסטוריה
הקהילה של היום קיימת מאז 1805 והיא השלישית בתולדות העיר. הקהילה היהודית הראשונה נוסדה במאה ה-12 ונחרבה בפוגרום יהודי בזל ב-1349, והקהילה השנייה התפרקה ב-1397.

גם ללא נוכחות יהודית משמעותית, פרחה בעיר מהמאה ה-15 הדפוס העברי והבלשנות העברית בהשפעת ההומניזם.

בשנות ה-60 של המאה ה-19, הקימה הקהילה את בית הכנסת הגדול בבזל על ידי האדריכל הרמן רודולף גאוס ברחוב אוילרשטראסה 2, הממוקם בסמוך למרכז הקהילתי הנוכחי בליימנשטראסה 24, שנבנה ב-1960 על ידי האדריכלים מרקוס דינר וז'ורז' אולשטיין. בשנת 1903 נחנך בית הקברות הישראלי בבזל בבעלות הקהילה; עד אז נקברו בני הקהילה בבית הקברות היהודי הגנהיים באלזס, צרפת.

בשנת 1897 התקיים בבזל הקונגרס הציוני הראשון והחשוב ביותר, לאחר שהממסד היהודי במינכן מנע בהצלחה את קיומו במינכן.

בשנת 1927 התפצלה הקהילה החרדית של בזל (Israelitische Religionsgesellschaft Basel), שקיימת עד היום ומפעילה בית כנסת באהורנשטראסה.

לאחר משאל עם קנטוני ב-3 בדצמבר 1972, כאשר תוקנה החוקה הקנטונית של קנטון בזל-שטדט, הקהילה הייתה הקהילה היהודית הראשונה בשווייץ שהוכרה כתאגיד על פי המשפט הציבורי. הקהילה היהודית של בזל היא חברה בפדרציה היהודית של שווייץ (SIG).

## קישורים חיצוניים
*אתר הקהילה 

## הערות שוליים

קטגוריה:בתי כנסת אשכנזיים
קטגוריה:יהדות שווייץ
תיאטרון מחול ירושלים

טקסט=סמליל הלהקה עם הכיתוב JDT COMPANY|ממוזער|סמל הלהקה|150x150 פיקסלים
**תיאטרון מחול ירושלים** היא להקת מחול מודרני רפרטוארית. הלהקה הוקמה בשנת 1985 על-ידי הרקדנית והכוריאוגרפית תמרה מיאלניק ששמה לעצמה להעלות יצירות מחול בעלי מסר חינוכי וערכי בזיקה למורשת ויהדות כמו גם לרפרטואר הבינלאומי.

בין היוצרים הידועים שיצרו עבור הלהקה נמנים נועה צוק, פבלו ג'ירולמי, יאיר ורדי, ליאור לב (שאף ניהל את הלהקה בין השנים 2012-2016), אייל דדון, ליאת ויסבורט, עידו בטש, פרנצ'סקה והארפר, נטע פולברמכר, רוברטו סקפאטי ועוד רבים וטובים.

משנת 2017-2023 מונה היוצר והרקדן איל נחום למנהלה האמנותי של הלהקה. הוא רקד במספר להקות בולטות בישראל ומחוצה לה ויצר במסגרות שונות. כיום מנהלה האומנותי של הלהקה הוא חנוך בן-דרור.

הלהקה מוכרת כמוסד להפצת אמנות המחול ועומדת בקריטריונים האומנותיים של ועדת סל תרבות ארצי לילדים ולנוער, והשתתפה בפסטיבלים בישראל ומחוצה לה. הלהקה נתמכת על-ידי משרד התרבות והספורט ועיריית ירושלים.
## יצירות הלהקה

## קישורים חיצוניים
* טקסט=חמישה רקדני הלהקה|ממוזער|רקדני להקת תיאטרון מחול ירושלים ביצירה "שובו של החד קרן"

## הערות שוליים

2022 07
קטגוריה:מחול מודרני
קטגוריה:להקות מחול ישראליות
קטגוריה:ירושלים: תרבות
להקת המושב

**להקת המושב** (באנגלית: **Moshav Band**) היא להקת רוק ישראלית-אמריקאית שמקורה במושב מבוא מודיעים.

הלהקה נוסדה בשנת 1995 על ידי יהודה סולומון ודויד סווירסקי, עברה ללוס אנג'לס בשנת 2000 והוציאה אחד עשר אלבומים. לעיתים קרובות הם נחשבים לאחת הקבוצות הראשונות ששילבו מוזיקה יהודית עם מוזיקת רוק, שכן אלמנטים של רוק אלטרנטיבי, פולק, פאנק ורגאיי מופיעים בשיריהם.

## היסטוריה
חברי הלהקה נולדו במושב מבוא מודיעים, כפר מוזיקלי השוכן בגבעות שבין ירושלים לתל אביב. כפר זה, שהוקם על ידי הרב שלמה קרליבך, הוא מקום בו נוצרו שירים יהודיים רבים. חברי להקת המושב היו תחת הדרכה רוחנית של קרליבך כשהם שקועים בעולמו המוזיקלי, והופיעו אתו לא פעם בקונצרטים שלו. מייסד הלהקה יהודה סולומון הוא בנו של בן ציון סולומון, מהחברים המקוריים של להקת ישיבת התפוצות.

על אף שחברי הלהקה נינגו יחד רבות בצעירותם, הלהקה ערכה את ההופעה הרשמית הראשונה שלה במסעדת "מייקס פלייס" בירושלים בשנת 1996, בפני קהל שהורכב בעיקר מסטודנטים אמריקאים הלומדים בחו"ל בישיבות שונות וכן באוניברסיטה העברית.

מאז, הלהקה הופיעה בפסטיבלי מוזיקה והופעות שונות ברחבי העולם. פרויקטים בהם השתתפה הלהקה כוללים את The Wake Up Tour (פרויקט התחדשות יהודית בצפון אמריקה) ומסיבות בלוק ישראליות, שאורגנו כדי להגביר את המודעות לישראל וליהדות. כיום, כשבסיסה בלוס אנג'לס, הלהקה ממשיכה להופיע ברחבי ארצות הברית והעולם. הם ידועים בשל השתתפותם בפסקול של סרטונים רבים של המוסד "נפש בנפש".

הלהקה מרבה לשתף פעולה עם להקת "האחים סלומון", המורכבת משלושת אחיו של יהודה סלומון - נחמן, יוסף וישראל.

## ביקורת
מבקר המוזיקה נתנאל לייפר העניק ביקורת חיובית לכמה מאלבומי הלהקה:

על האלבום "רוקדים בעולם מסוכן", שיצא במאי 2010, כתב לייפר  לייפר העניק לאלבום 6 מתוך 7 כוכבים.

על האלבום "שמש חדשה זורחת", שיצא באוקטובר 2013, כתב לייפר 

על האלבום "שבת 1", שיצא באוקטובר 2014, כתב לייפר  לייפר כתב לסיכום 

על האלבום "שבת 2", שיצא במרץ 2018, כתב לייפר 

## חברי הלהקה
### חברים נוכחיים
* יהודה סולומון  - שירה, כלי הקשה
* דויד סווירסקי - שירה, גיטרה
* תמיר בר זלי - תופים, כלי הקשה
* ג'פרי פארי - גיטרה
* מאט צ'דל - גיטרה בס

### חברים בעבר
* יוסף סולומון - גיטרה בס
* קארן טפרברג - תופים
* מאיר סולומון - גיטרה
* דני ו' - גיטרה
* עונג שמש - גיטרה קצב, קולות רקע
* רועי קריוק - גיטרה
* נמרוד נול - כינור

## דיסקוגרפיה
### אלבומים (בתרגום לעברית)
* **הדברים שאתה לא יכול להרשות לעצמך** (1998)
* **ימים** (1999)
* **זמן אבוד** (2001)
* **חזרה שוב** (2002)
* **מלאכים** (2005)
* **המיטב של להקת מושב: גבוה ומעלה** (2005)
* **לא במקום** (2006)
* **רוקדים בעולם מסוכן** (2010)
* **שמש חדשה זורחת** (2014)
* **שבת** - 1 (2014)
* **שבת** - 2 (2018)

### קליפים
* **אליהו הנביא** (2005)
* **בראשית** (2005)
* **עולם בוער** (2013)
* **צ'יקי בום** (2014)

## קישורים חיצוניים
*
* 
*
* 

## הערות שוליים

קטגוריה:להקות רוק אמריקאיות
קטגוריה:להקות רוק אלטרנטיבי ישראליות
מייק פלאד

**מייקל ג'ון פלאד** (באנגלית: **Michael John Flood**; נולד ב-23 בפברואר 1975) הוא פוליטיקאי אמריקאי המכהן כחבר בית הנבחרים של ארצות הברית מטעם מחוז הקונגרס הראשון של מדינת נברסקה מאז יולי 2022. טרם היבחרו לקונגרס של ארצות הברית היה חבר בית המחוקקים של נברסקה בשנים 2005–2013 ואז שוב בין השנים 2021–2022, ומ-2007 עד 2013 הוסיף לכהן כיושב ראש בית המחוקקים. פלאד חבר המפלגה הרפובליקנית.

## ביוגרפיה
פלאד נולד באומהה שבנברסקה וגדל בעיר נורפוק. ב-1993 סיים את לימודיו בבית הספר התיכון הקתולי בנורפוק. בשנת 1997 השלים לימודי תואר ראשון באוניברסיטת נוטרדאם, וב-2001 קיבל תואר שני במשפטים מאוניברסיטת נברסקה–לינקולן. פלאד עבד בעת היותו תלמיד תיכון בתחנת הרדיו המקומית בנורפוק. באוניברסיטת נוטרדאם הוא פעל והנחה תוכנית בתחנת הרדיו של הקמפוס. בשובו לנברסקה עבד כאיש רדיו בתחנת הקאנטרי KFGE הממוקמת לינקולן, וב-1999 הקים את חברת "Flood Communications". נכון ל-2017, היו בבעלותו שמונה תחנות רדיו ושבע תחנות טלוויזיה ברחבי נברסקה. בשנת 2015 הקים פלאד את רשת הטלוויזיה "News Channel Nebraska", שהורכב מכלל תחנות הרדיו והטלוויזיה שברשותו. היה זה ערוץ החדשות היחיד ששידר 24 שעות ביממה בנברסקה.

בשנת 2004 התמודד פלאד על מושב בבית המחוקקים של נברסקה כנציג מחוז הבחירה ה-19. הוא נבחר אל בית המחוקקים ונכנס לתפקידו ב-5 בינואר 2005. לאחר שמונה שנות כהונה עזב את בית המחוקקים ב-2013 בשל הגבלת כהונה. לאחר פרישתו הכפויה הכריז כי יתמודד על תפקיד מושל נברסקה בבחירות 2014, אך לאחר מכן פרש מהמירוץ בדצמבר 2012 לאחר שאשתו אובחנה כחולה בסרטן השד. באוגוסט 2019 הודיע פלאד כי יתמודד מחדש על תפקידו הישן בבית המחוקקים בבחירות 2020. בבחירות הכלליות רץ ללא התנגדות, והושבע מחדש לתפקיד ב-6 בינואר 2021.

ב-16 בינואר 2022 הכריז פלאד על מועמדותו לבית הנבחרים של ארצות הברית בבחירות 2022 במחוז הקונגרס הראשון של נברסקה, וקרא תיגר על הרפובליקני המכהן ג'ף פורטנברי בייצוג המחוז. פורטנברי התפטר מתפקידו ב-31 במרץ 2022 בעקבות הרשעתו בפלילים. התפטרותו של פורטנברי גררה קיום בחירות מיוחדות בהן נבחר פלאד למועמד המפלגה הרפובליקנית בידי סניף המפלגה בנברסקה. הוא התמודד מול המועמדת הדמוקרטית פטי פנסינג ברוקס בבחירות המיוחדות, בהן ניצח בפער קטן מהצפוי.

ב-12 ביולי 2022 הושבע לתפקידו בידי יושבת ראש בית הנבחרים ננסי פלוסי.

## קישורים חיצוניים

* 

* 

## הערות שוליים

קטגוריה:אמריקאים ילידי נברסקה
קטגוריה:אומהה: אישים
קטגוריה:בוגרי אוניברסיטת נוטרדאם
קטגוריה:בוגרי בית הספר למשפטים באוניברסיטת נברסקה–לינקולן
קטגוריה:חברי בית המחוקקים של נברסקה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מנברסקה
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1975
Guitar Songs

***Guitar Songs*** (בעברית: **שירי גיטרה**) הוא המיני-אלבום השלישי של הזמרת-יוצרת האמריקאית בילי אייליש. המיני-אלבום יצא לאור ב-21 ביולי 2022, על ידי חברות התקליטים דארק-רום ואינטרסקופ רקורדס. אייליש חשפה לראשונה את השיר הראשון שלה, "TV", במהלך המופע במנצ'סטר שבאנגליה בסיבוב הופעות "Happier Than Ever, The World Tour".

## רשימת רצועות

## קבלת האלבום
### הערכה ביקורתית
בביקורת לגרדיאן, לורה סנייפס נתנה למיני-אלבום ארבעה כוכבים מתוך חמישה, כשכתבה "שינוי פרספקטיבה מביך עומד בבסיס" המיני-אלבום. ג'ון פרלס כתב בביקרות לניו יורק טיימס "הפריטה בצניעות אך ההפקה עשירה"

## קרדיטים וצוות
כל הקרדיטים שלהלן לקוחים מטיידל.
* בילי אייליש – שירה, הנדסה קולית, תכנות קול
* פיניאס או'קונל – הפקה, הנדסה קולית, תכנות קול, בס, תופים, גיטרה, פסנתר, תכנות, סינתיסייזר.
* דייוויד קוץ' – הנדסת מאסטרינג
* רוב קינלסקי – מיקסינג

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בילי אייליש
קטגוריה:אלבומים באנגלית
קטגוריה:אלבומים שהופקו על ידי פיניאס או'קונל
קטגוריה:אלבומים שהוקלטו באולפן ביתי
קטגוריה:אלבומי חברת אינטרסקופ רקורדס
יחסי אוקראינה–עיראק

**יחסי אוקראינה–עיראק** הם יחסי החוץ בין עיראק ואוקראינה.

כ-5000 חיילים אוקראינים בסך הכל שירתו בעיראק במהלך הפלישה לעיראק ב-2003 והכיבוש של עיראק לאחר מכן (2003–2011). אוקראינה סיפקה את הכוח השלישי בגודלו של כוחות בעיראק עם כ-1,700 חיילים בין השנים 2003–2005 - 18 מהם נהרגו. בשנת 2004, אוקראינה הוכרה כמספקת "תמיכה מצוינת" במערכה של הממשל האמריקאי נגד "הטרוריסטים" בעיראק. ב-2006 הם העבירו את המיקוד המבצעי שלהם והצטמצמו לכוח שמירת שלום של כ-40 חיילים.

## היסטוריה
שיתוף הפעולה הבילטרלי בין שתי המדינות נקבע על ידי קשרים היסטוריים מסורתיים ופוטנציאל משמעותי לשיתוף פעולה בתחומי מסחר, כלכלה, צבא ומדע. הניסיון רב הערך של השתתפות של מפעלים אוקראינים בפיתוח התשתית של עיראק ופיתוח כל התעשיות של כלכלת עיראק במהלך שנות ה-80 הפך לבסיס היסטורי לפיתוח יחסים הדדיים.

במקביל, החלת סנקציות בינלאומיות על עיראק ומצב בינלאומי מורכב סביב בגדאד הגבילו באופן משמעותי את הפיתוח הפעיל של יחסים הדדיים במהלך שנות ה-90. עם זאת, עיראק עדיין נותרה אחד הכיוונים החשובים של המדיניות האוקראינית, במיוחד בתחום הכלכלי.

## יחסים פורמליים
היחסים הדיפלומטיים בין אוקראינה לרפובליקה של עיראק כוננו ב-16 בדצמבר 1992. במאי 2001 נפתחה מחדש בבגדאד שגרירות אוקראינה בעיראק. לעיראק יש גם שגרירות בקייב. מאז 2004 פועלת הנציגות המסחרית והכלכלית בחסות שגרירות אוקראינה בעיראק. במקביל מתקיימת בבגדאד תערוכה קבועה של סחורות ושירותים אוקראינים.

## יחסים כלכליים
במהלך התקופה שלפני המלחמה, שיתוף הפעולה הכלכלי בין אוקראינה לעיראק התפתח אך ורק במסגרת תוכנית "נפט תמורת מזון" של האו"ם. מבנה הסחורות של הסחר בתקופה השנייה נקבע לפי הסנקציות הבינלאומיות, אשר הפחיתו את המגוון האפשרי של הייצור האוקראיני. בשנים שונות נמסרו מוצרי מתכת (מטילי ברזל), מוצרי חקלאות (שעורה, חיטה), מוצרי ציוד ומכונות (מכונות חקלאיות, שנאי כוח, מנועים וגנרטורים). היצוא מאוקראינה לעיראק גדל מ-2.5 מיליון דולר ב-1998 ל-122.7 מיליון דולר ב-2002. בשנת 2001 הם הגיעו לערך הגבוה ביותר בתולדות היחסים הבילטרליים - 293.1 מיליון דולר. במהלך תקופה זו אוקראינה ועיראק, חתמו על האמנה על שיתוף פעולה סחר, כלכלי, מדעי וטכני, הסכם ההתאגדות בין הלשכה המסחרית והתעשייתית של אוקראינה לפדרציה של לשכות המסחר של עיראק, האמנה על ידידות ושיתוף פעולה בין הממשל האזורי של דונצק והממשל של המחוז העיראקי בצרה.

בשנת 2003 נוצרו תנאים לפיתוח היחסים בין אוקראינה לעיראק על בסיס חדש ואיכותי רחב יותר. ביקורו של שר החוץ של אוקראינה קוסטיאנטין גרישצ'נקו בעיראק, היה אחד הפקידים הבכירים הראשונים שביקרו בשלב זה של יחסים הדדיים.

הבסיסים והפרמטרים של התפתחות היחסים בין אוקראינה לעיראק החדשה לעתיד הקרוב הוצגו בספטמבר 2004 במהלך ביקור העבודה של ראש ממשלת אוקראינה ויקטור ינוקוביץ' בעיראק. במהלך ביקור זה קבעו ראשי ממשלות אוקראינה ועיראק סדרי עדיפויות ויעדים ספציפיים לפיתוח שיתוף פעולה דו-צדדי לעתיד הקרוב.

הדינמיקה של מחזור הסחר במחצית הראשונה של 2004 הצביעה על חידוש הדרגתי של היקפי הייצוא האוקראיני לעיראק, כמו גם הגיוון שלו. היקפי הייצוא היו בסך 18.8 מיליון דולר והורכבו מאספקת קטרים בסכום של 15.5 מיליון דולר (82%), ברזל ופלדה (8.3%), מזון (4%), תרופות (4%), אמצעי היגיינה, נייר.

בדצמבר 2009 הסכימה אוקראינה לספק נשק בשווי של 550 מיליון דולר לעיראק.

## נציגויות דיפלומטיות
* עיראק מחזיקה באוקראינה שגרירות בקייב.
* אוקראינה מחזיקה בעיראק שגרירות בבגדאד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מסמך דרישות מוצר

**מסמך דרישות מוצר** (**PRD** מאנגלית: product requirements document) הוא מסמך המכיל את כל הדרישות למוצר מסוים. הוא נכתב על ידי מנהל המוצר על מנת לאפשר לשותפי העבודה להבין מה המוצר צריך לעשות. עם זאת, בעת כתיבת PRD נמנעים בדרך כלל מלהגדיר כיצד המוצר יעשה זאת על מנת לאפשר מאוחר יותר למעצבי חוויות המשתמש (UX) ולמהנדסים להשתמש במומחיות שלהם כדי לספק את הפתרון האופטימלי לדרישות

PRD נכתבים לרוב עבור מוצרי תוכנה, אך ניתן להשתמש בהם עבור כל סוג של מוצר וגם עבור שירותים. לרוב נוצר PRD מנקודת מבטו של המשתמש על ידי משתמש/לקוח או מחלקת השיווק של החברה, במקרה האחרון הוא עשוי להיקרא גם מסמך דרישות שיווק (MRD, Market requirements document). לאחר מכן, הדרישות מנותחות על ידי ספק התוכנה הפוטנציאלי מנקודת מבט טכנית יותר, מפורקות ומפורטות במפרט פונקציונלי (Functional specification) לעיתים נקרא גם מסמך דרישות טכניות.

## רכיבים אופייניים של מסמך דרישות מוצר
* **מטרות ויעדים**: הנותנים רקע על המוצר האמור להיבנות ומהי ״הצעת הערך״ של המוצר והסיבה לקיום שלו בעולם. שאלות שנשאלות בשלב זה הם אילו בעיות הוא בא לפתור? ומי קהל היעד?
* **תכולות מרכזיות** (Features): פירוט תכולות מרכזיות, רכיבים ופונקציונליות של המוצר. שאלות שנשאלות בשלב זה: מה הוא עושה? ומה אפשר לעשות איתו?
* **אבני דרך מרכזיות**: מה התכנון הכללי להוצאת הפרויקט לפועל מבחינת זמנים ואילו תחנות משמעותיות קיימות בRoadMap.
* חווית משתמש ועיצוב כללי (User Flow): הסבר חוויית המשתמש הכללית במוצר. לפעמים מוצר בתוספת סקיצות ראשונות (Wireframes), תרשים זרימה של מסכים ומוקאפים (Mockup ).
* דרישות מערכת: רשימת דרישות טכניות הכרחיות (MVP) על מנת שהמוצר יוכל לתפקד כמו שצריך אצל משתמש הקצה.
* KPI: מדדים בסיסיים איתם נמדוד את הצלחת המוצר.

לא לכל PRD יש את כל הרכיבים האלה.

## קישורים חיצוניים
* מה זה PRD? באתר "לסטארטאפ"
* 

## הערות שוליים

קטגוריה:הנדסת מערכות
ורדנבורג

**ורדנבורג** (באנגלית: **Vredenburg**) היא עיירה הממוקמת בפרובינציית הכף המערבי בדרום אפריקה.

## היסטוריה
העיירה הוקמה בשנת 1875 כקהילה של הכנסייה הרפורמית ההולנדית  בכדי להעניק שירותי דת לתושבי האזור. שמה של העיירה שונה פעמיים לאחר מחלוקות על המים בין חקלאי האזור, ורק לאחר שהמחלוקות נפתרו, הוסכם לשנות את שם העיירה לוורדנבורג.

## גאוגרפיה
ורדנבורג נמצאת במערב פרובינציית הכף המערבי ומרוחקת כ־10 קילומטרים מחופי האוקיינוס האטלנטי. העיירה ממוקמת על חצי אי קטן אשר מצפון לו נמצא מפרץ סנט הלנה  ומדרום לו נמצא מפרץ סלדנהה . בנוסף, העיירה מרוחקת כ־120 קילומטרים מבירת פרובינציית הכף המערבי ואחת משלוש ערי הבירה של דרום אפריקה, קייפטאון.

## דמוגרפיה
נכון לשנת 2011, בוורדנבורג מתגוררים 38,382 תושבים. העיירה מחלוקת לארבע שכונות מגורים. 56% מתושבי העיירה הם צבעוניים, 29% הם שחורים, 14% לבנים, והשאר, כאחוז אחד, הם אחרים. כ־70% מתושבי העיר מדברים באפריקאנס, כ־20% מהם מדברים בקוסה וכ־5% מדברים אנגלית.

## כלכלה
כלכלת ורדנבורג מתבססת על תיירות ועיבוד דגים. עם זאת, בעיירה שוכן אזור תעשייה (המשמש בעיקר את תעשיות הרכב והמכונאות) וקניון. כ־5 קילומטרים מדרום מערב לעיר נמצאים מחסנים לאחסון המינרלים הכבדים (כמו טיטניום דו־חמצני, זירקון ורוטיל) הנכרים במכרות הנמצאים בצפון פרובינציית הכף הצפוני. באזור העיירה שוכן גם פארק מאובנים.

## תחבורה
העיר מחוברת לרשת הכבישים הלאומית ולקו ראשי של רכבות, אך הוא משמש בעיקר רכבות משא.

## קישורים חיצוניים

## הערות שוליים

קטגוריה:דרום אפריקה: ערים
קטגוריה:הכף המערבי